Huawei के हॉनर ब्रांड ने सोमवार को अपने फ्लगैशिप स्मार्टफोन Honor 10 के जीटी वेरिएंट को चीन में लॉन्च किया है। हॉनर 10 का यह वेरिएंट परफॉर्मेंस के लिए बना है। आम वेरिएंट से अंतर की बात करें तो हॉनर 10 जीटी 8 जीबी रैम के साथ आता है। इसके अलावा इस फोन में जीपीयू टर्बो टेक है। Honor का दावा है कि नई जीपीयू टर्बो टेक्नोलॉजी से परफॉर्मेंस 60 फीसदी बेहतर हो जाएगी। इसके अलावा पावर की खपत 30 फीसदी कम होगी। Honor 10 GT ट्राइपॉड-फ्री नाइट मोड अपडेट के साथ आता है। इसके अलावा अन्य स्पेसिफिकेशन और डिज़ाइन मई में लॉन्च किए गए Honor 10 वाले ही हैं।